Kreativ+undervisning

Opprettet av: Jørgen Ulvan Moe, lektor m/ opprykk, Brundalen vgs På denne siden håper jeg at lærere kan legge ut kreative undervisningsformer. Selv bruker jeg dette mye i norsk, samfunnsfag og historie.

**Dr.Frankensteins fagmonster**
(jørgen Ulvan Moe) Dette er en variant av en teatersportlek. I noen tilfeller pleier jeg å lage litt show rundt dette, ved å ta på meg labfrakk og spille av videoer/og eller lydeffekter. Leken passer fint til oppsummeringstimer eller timer med et vidt tema. La oss si at utgangspunktet for timen er 2.verdenskrig. Elevene stiller seg i en ring og det velges et fagmonster. Fagmonsteret kan være læreren( på grunn av den faglige tyngden), eller en elev. Monsteret går rundt i ringen mot forskjellige elever for å "drepe" elever som ikke kan stoffet godt nok. Dette markeres ved å legge to hender på skuldrene til eleven som ikke svarer. Denne er da ute.
 * Bakgrunn:**
 * Gjennomføring**

En elev er ute dersom: 1 han/hun ikke rekker å svare 2 han/hun svarer noe som er sagt før 3 sier noe som ikke er relevant
 * Variant 1:** Fagmonsteret starter med å si et tema relatert til timens tema: f.eks "2. verdenskrig". Den eleven som monsteret går mot( sakte!), må rekke å si et stikkord relatert til temaet før hendene legges på skuldrene. F.eks kan eleven si "Adolf Hitler". Fagmonsteret må da gå videre til neste elev. Dersom man går gjennom flere temaer i timen, kan monsteret skifte tema, ved f.eks plutselig å rope "1. verdenskrig" . Da rekker ikke elevene å tenke ut svaret god tid i forveien.


 * Variant 2:** Dersom man f.eks skal oppsummere nasjonalisme, 1. verdenskrig og 2.verdenskrig, kan de to første elevene som tas av fagmonsteret bli nye fagmonstre. Slik vet elevene at dersom Pål kommer mot deg er det nasjonalisme som er temaet, mens når Espen kommer, er det 2.verdenskrig.


 * Fallgruver:** Når iveren overtar kan det fort bli kaotisk. Elevene bør ikke få lov til å flykte fra monsteret, da dette gjerne ender med at noen ramler over en skolesekk og slår seg. Læreren må også understreke at det ikke er lov til å putte hender rundt noens hals eller bruke overdreven kraft for å markere at noen er ute.

The bullshit button game
(Jørgen Ulvan Moe)
 * Bakgrunn**: Denne leken har fått sitt navn av den enkle grunn at jeg kjøpte en "bullshit alert"- knapp på flyplassen en gang. Man trenger ikke gå til innkjøp av en slik alarmknapp, men kan bruke alt annet som gir en morsom lydeffekt: fløyter, bursdagstuter, horn el.l Læreren må også skaffe en stoppeklokke( f.eks på telefonen)


 * Gjennomføring:** Klassen deles inn i to lag. Hvert lag kan enten ha lest et kapittel på forhånd til undervisningen, eller det kan settes av tid i starten av timen til at elevene leser på stoffet som er utgangspunkt for leken. Læreren tar rollen som moderator.


 * Variant 1:** Læreren gir et tema til lag A. F.eks "sammensatte tekster". En elev fra lag A må da snakke om dette temaet i 1 minutt. Dersom denne eleven begynner å gjenta stoffet, finner på, eller på andre måter trekker ut tiden, kan det andre laget tute med hornet/trykke på knappen/ blåse i fløyta. Dersom læreren godkjenner at det andre laget ikke svarte godt nok, går poenget til lag B. Dersom tiden går ut, går poenget til lag A. ( i dette eksempelet)


 * Variant 2:** Tag-team: Dersom en elev fra et lag skjønner at han ikke klarer å si mer om temaet, kan han "tagge" en annen elev på laget. Denne kan da fortsette å snakke om temaet mens tiden går. Dersom elev 2 fra det ene laget ikke klarer å gjennomføre, får det andre laget 2 poeng istedetfor ett.